汉朝

汉朝（前202年－220年）是中国历史上一隻王朝，来拉秦朝个后头、三国时代个前头。

汉代分成西汉（前202年－9年）搭东汉（25年－220年）两隻历史时期，合称两汉；也有用东汉搭西汉个首都代指个话法，合称两京。西汉是汉高帝刘邦建立个，首都勒长安；东汉是汉光武帝刘秀建立个，首都勒洛阳。当中有得王莽短暂自立个新朝（9年－23年）搭西汉更始帝时期（23年－25年）。阿末得来勒220年畀曹魏取代。

汉高帝刘邦鉴于秦代朝廷孤立无援、二世而亡，分封著一批诸侯王。后首虽然去脱韩信、英布咾啥个异姓王，但仍设著九个刘姓诸侯王以为朝廷之援。地方王国势力逐渐坐大，对中央政府构成个威胁历经文、景、武三朝再解除。到著东汉，王国数量情原不少，但是下辖个领土、拥有个军力今非昔比。

Category:中国朝代